Vuishou-leerling vandag verhoorArgieffoto ŉ 14-jarige seun van Laerskool Jim Fouché in Johannesburg wat verlede week sy onderwyseres met ŉ vuis in haar gesig geslaan het, word vandag dissiplinêr verhoor. Gershwin Ghuenyane, ŉ woordvoerder van die departement van onderwys, het dit Dinsdag bevestig. Maroela Media het verlede week berig die seun het na bewering sy onderwyseres, Zascia Hakkesteeg (41), in die gesig geslaan, nadat sy vir hom gevra het om ŉ trui uit te trek wat nie deel is van die skooluniform nie. Hakkesteeg is ook die departementshoof van opvoedkundige opleiding by die skool. Die polisie is ontbied en die seun is na die Brixton-polisiestasie geneem waar daar ŉ klag van aanranding teen hom aanhangig gemaak is. Hy is daarna in die sorg van sy ouers vrygelaat. Intussen het Beeld verlede Vrydag berig Hakkesteeg het Donderdag probeer om selfmoord te pleeg deur ŉ oordosis pille te drink. Lees meer hier. Lees ook: Skoolseun gee onderwyseres vuishou in die gesig Onnie by Hoërskool Sasolburg geskiet Video: Onnie deur leerder aangerand